**АЎТОНІМ**. Сапраўднае прозвішча аўтара, процілеглае выдуманаму –
псеўданіму.
**БАКАВІК**. Адмысловы від загалоўка або загаловак з падзагалоўкам,
які завёрстваецца збоку артыкула.
**ЗВЕРКА**. Адзін з відаў карэктуры. У час унясення карэктарскіх правак
у падпісанай да друку паласе могуць з’явіцца памылкі. У працэсе тэхнічнай зверкі іх знаходзяць і выпраўляюць
**ІНТЭРЛІНЬЯЖ**. Адлегласць паміж радкамі набору.
**КАНТ** (б а р д з ю р). Абводка рэкламнай аб’явы лінейкай або арнаментам.
**КАРЭКТАР** (ад лац. corrector – папраўшчык). Выдавецкі, рэдакцыйны, друкарскі работнік, які выпраўляе ў адбітку, што чытаецца ім, памылкі або недакладнасці, дапушчаныя ў час набору.
**ЛІХТАРЫК**. Першая літара ў слове, з якога пачынаецца абзац, як правіла, выдзеленая вялікім кегелем, іншым шрыфтам ці намаляваная. Ужываецца для ўпрыгожвання вёрсткі тэксту і адбіўкі яго частак.
**ПАДЗАГАЛОВАК**. Другі ці трэці дадатковы загаловак; загаловак унутры тэксту.
**ПЕРАКЛАДЧЫК**. Спецыяліст, які валодае правам на пераклад твораў
з адной мовы на іншую.
**ПРАЎКА**. Унясенне выпраўленняў у аўтарскі і выдавецкі арыгіналы, а
таксама карэктурныя адбіткі, прызначаныя для тыражавання тым або іншым спосабам.
**ПРЫСВЯЧЭННЕ**. Надпіс перад асноўным тэкстам твора (выдання),
у якім аўтар паведамляе, каму ён прысвячае сваю працу і, як правіла, чаму
ён гэта робіць.
**РАЗМОЎНІК.** Папулярны двух- або шматмоўны слоўнік, які ўтрымлiвae спецыяльную або агульнаўжывальную лексіку i фразеалогію і служыць дапаможнікам для зносін.

**РАДЫЁВЯШЧАННЕ**. Перадача паведамленняў, музыкі і пад. па радыё.
**СКЛАДАЛЬНІК**. Аўтар складзенага твора (зборніка, хрэстаматыі, анталогіі і г. д.).
**ТЭКСТОЎКА**. Подпіс пад ілюстрацыяй.

**ТЭЛЕБАЧАННЕ**. Перадача і прыём на экран відарысаў рухомых і нерухомых аб'ектаў на адлегласці сродкамі электра- і радыёсувязі.
**ЧАСОПІС**. Перыядычнае выданне, у якім асноўнае месца адводзіцца
не аператыўнай інфармацыі, як у газеце, а навуковым, гістарычным, мастацкім або літаратурна-публіцыстычным матэрыяле.